
	[bookmark: _Hlk69199583]ՀՀ պետական եկամուտների կոմիտե

	12-06-2026թ.
№ 01/3-4/35198-2026

	ՀՀ պետական եկամուտների կոմիտեն քննարկել է «Հայաստանի Հանրապետության կառավարության 2020 թվականի հուլիսի 9-ի N 1159-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը, որի վերաբերյալ հայտնում ենք, որ առաջարկություններ չկան։
	Ընդունվել է ի գիտություն։ 


	ՀՀ ֆինանսների նախարարություն

	17-06-2026թ.
 № 01/11-4/16129-2026

	Ի պատասխան Ձեր սույն թվականի հունիսի 5-ի թիվ 01/13523-2026 գրության՝ ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2020 թվականի հուլիսի 9-ի N 1159-Ն որոշման մեջ փոփոխություն և լրացում կատարելու մասին» Հայաստանի Հանրապետության կառավարության որոշման նախագիծը, որի կապակցությամբ առաջարկում ենք ուժը կորցրած ճանաչել նաև  վերոնշյալ որոշմամբ սահմանված հավելվածի 3-րդ կետի 9-րդ ենթակետը, ինչպես նաև, հավելվածի 3-րդ կետի 4-րդ ենթակետում «հանրային հատվածի ներքին աուդիտի համակարգի» բառերը փոխարինել «հանրային ներդրումների կառավարման և հանրային հատվածի ներքին աուդիտի համակարգի․» բառերով:

	Ընդունվել է։ 
Նախագիծը խմբագրվել է։


	ՀՀ արդարադատության նախարարություն

	09-07-2026թ.
 № /27.1.2/36041-2026

	«Հայաստանի Հանրապետության կառավարության 2020 թվականի հուլիսի 9-ի N 1159-Ն որոշման մեջ փոփոխություններ և լրացումներ կատարելու մասին» կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1․ Նախագծի 1-ին կետի 2-րդ ենթակետով նախատեսվում է ուժը կորցրած ճանաչել «Օրենսդրական ակտի և Հայաստանի Հանրապետության կառավարության որոշման վերաբերյալ պաշտոնական պարզաբանում տվող պետական կառավարման համակարգի մարմինների և համապատասխան բնագավառների ցանկը սահմանելու մասին» N 1159-Ն որոշմամբ սահմանված հավելվածի (այսուհետ՝ Հավելված) 3-րդ կետի 5-րդ և 9-րդ ենթակետերը։  Այս առումով նշենք, որ նախագծով Հավելվածի 5-րդ կետի կարգավորումներն ըստ էության վերապահվում են Էկոնոմիկայի նախարարությանը, իսկ Հավելվածի 9-րդ կետի մասով կարգավորումներ նախատեսված չեն, Նախագծին կից ներկայացված հիմնավորման մեջ ևս բարձրացված հարցին անդրադարձ կատարված չէ, ուստի, անհրաժեշտ է ներկայացնել պարզաբանումներ, թե թանկարժեք մետաղների շրջանառության պետական կարգավորման բնագավառը կարգավորող օրենսդրական ակտերի և ՀՀ կառավարության որոշումների վերաբերյալ որ մարմինն է պաշտոնական պարզաբանում տալու։
2․ Նախագծի 1-ին կետի 3-րդ ենթակետով նախատեսվում է Հավելվածի 4-րդ կետը լրացնել հետևյալ բովանդակությամբ նոր՝ 23-րդ կետով.
«23) խաղային գործունեության կարգավորման և կազմակերպման (անհրաժեշտության դեպքում՝ Կենտրոնական բանկի հետ համատեղ)։»։
Այս առումով նշենք, որ Հիմնական ակտի նախաբանում որպես լիազորող նորմ նշված է «Նորմատիվ իրավական ակտերի մասին» օրենքի 42-րդ հոդվածի 2-րդ մասը, որի համաձայն՝ Օրենսդրական ակտի (բացառությամբ Սահմանադրության) և Կառավարության որոշման վերաբերյալ պաշտոնական պարզաբանում կարող է տալ ակտը կիրառող պետական կառավարման համակարգի մարմինը, բացառությամբ հարկային և մաքսային հարաբերություններ կարգավորող օրենսդրական ակտի կամ Կառավարության որոշման վերաբերյալ պաշտոնական պարզաբանումների, որոնք տրամադրում է Կառավարության կողմից լիազորված՝ ֆինանսական բնագավառում պետական կարգավորում իրականացնող պետական մարմինը՝ իր սահմանած կարգով:(...):
«Պետական կառավարման համակարգի մարմինների մասին» օրենքի (այսուհետ՝ Օրենք) 2-րդ հոդվածի 1-ին մասի համաձայն՝ Սահմանադրության 159-րդ հոդվածին համապատասխան՝ պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա մարմինները:
 Վերոնշյալ օրենսդրական կարգավորումների համատեքստում հարկ է նկատի ունենալ, որ Կենտրոնական բանկը չի կարող սահմանվել որպես պարզաբանում տալու իրավասություն ունեցող մարմին՝ ՀՀ էկոնոմիկայի նախարարության հետ համատեղ։ Այս կապակցությամբ առաջարկում ենք Նախագծի 1-ին կետի 3-րդ ենթակետը վերանայել և դիտարկել ոչ թե Կենտրոնական բանկի հետ համատեղ պաշտոնական պարզաբանում ներկայացնելու հարցը, այլ նախատեսել վերջինիս հետ համաձայնեցման տարբերակ՝ նկատի ունենալով նշված ոլորտի առանձնահատկությունները։
Միաժամանակ նշենք, որ հաշվի առնելով, այն հանգամանքը որ Նախագիծն առնչվում է նաև ՀՀ կենտրոնական բանկին՝ անհրաժեշտ է այն համաձայնեցնել նաև վերջինիս հետ, հիմք ընդունելով Հայաստանի Հանրապետության կառավարության 2021 թվականի փետրվարի 25-ի «Հայաստանի Հանրապետության կառավարության աշխատակարգը հաստատելու մասին» N 252-L որոշմամբ հաստատված հավելվածի 17-րդ կետը, որի համաձայն՝ եթե նախագիծը «Նորմատիվ իրավական ակտերի մասին» Հայաստանի Հանրապետության օրենքի համաձայն ենթակա է պետական-իրավական փորձաքննության, ներառյալ՝ Եվրոպական միության օրենսդրությանը մոտարկման համապատասխանության որոշման, ապա այլ մարմինների կարծիքներն ամփոփելուց հետո նախագծի վերջնական տարբերակը ուղարկվում է արդարադատության նախարարություն, որը պետական-իրավական փորձաքննության եզրակացություն է տալիս այդ օրենքով սահմանված ժամկետներում:

	1․ Ընդունվել է։ 
Նախագիծը խմբագրվել է։
2․ Ընդունվել է։ 
Նախագիծը խմբագրվել է։




